CELEX: 22013D0229
Language: mt
Date: 2013-12-13 00:00:00
Title: Deċiżjoni tal-Kumitat Konġunt taż-ŻEE Nru 229/2013 tat- 13 ta' Diċembru 2013 li temenda l-Anness XIII (Trasport) tal-Ftehim ŻEE

22.5.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/28
               
            DEĊIŻJONI TAL-KUMITAT KONĠUNT TAŻ-ŻEE
      Nru 229/2013
      tat-13 ta' Diċembru 2013
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 691/2010 tad-29 ta' Lulju 2010 li jistabbilixxi skema ta' prestazzjoni għas-servizzi tan-navigazzjoni bl-ajru u għall-funzjonijiet tan-netwerk u li jemenda r-Regolament (KE) Nru 2096/2005 li jistabbilixxi rekwiżiti komuni għall-forniment ta' servizzi ta' navigazzjoni bl-ajru (1), kif ikkoreġut mill-ĠU L 229, 6.9.2011, p. 18, jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta' Implimentazzjoni tal-Kummissjoni (UE) Nru 1216/2011 tal-24 ta' Novembru 2011 li jemenda r-Regolament tal-Kummissjoni Nru 691/2010 li jistabbilixxi skema ta' prestazzjoni għal servizzi ta' navigazzjoni bl-ajru u funzjonijiet tan-netwerk (2) jiġi inkorporat fil-Ftehim ŻEE.
               
            
                  (3)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE hu emendat kif ġej:
      
                  1.
               
               
                  L-inċiż li ġej jiżdied mal-punt 66x (ir-Regolament tal-Kummissjoni (KE) Nru 2096/2005):
                  
                              “—
                           
                           
                              
                                 32010 R 0691: Ir-Regolament tal-Kummissjoni (UE) Nru 691/2010 tad-29 ta' Lulju 2010 (ĠU L 201, 3.8.2010, p. 1), kif ikkoreġut mill-ĠU L 229, 6.9.2011, p. 18.”
                           
                        
            
                  2.
               
               
                  Dan li ġej jiddaħħal wara l-punt 66x (ir-Regolament tal-Kummissjoni (KE) Nru 2096/2005):
                  
                              “66xa.
                           
                           
                              
                                 32010 R 0691: Ir-Regolament tal-Kummissjoni (UE) Nru 691/2010 tad-29 ta' Lulju 2010 li jistabbilixxi skema ta' prestazzjoni għas-servizzi tan-navigazzjoni bl-ajru u għall-funzjonijiet tan-netwerk u li jemenda r-Regolament (KE) Nru 2096/2005 li jistabbilixxi rekwiżiti komuni għall-forniment ta' servizzi ta' navigazzjoni bl-ajru (ĠU L 201, 3.8.2010, p. 1), kif ikkoreġut mill-ĠU L 229, 6.9.2011, p. 18, u kif emendat minn:
                              
                                          —
                                       
                                       
                                          
                                             32011 R 1216: Ir-Regolament ta' Implimentazzjoni tal-Kummissjoni (UE) Nru 1216/2011 tal-24 ta' Novembru 2011 (ĠU L 310, 25.11.2011, p. 3).
                                       
                                    Ir-Regolament għall-finijiet ta' dan il-Ftehim, jinqara bl-adattamenti li ġejjin:
                              
                                          (a)
                                       
                                       
                                          fl-Artikolu 3, il-kelma ‘Kummissjoni’ tinqara ‘Kumitat Permanenti tal-Istati tal-EFTA’.
                                       
                                    
                                          (b)
                                       
                                       
                                          fl-Artikolu 13(1), jiżdied dan il-paragrafu li ġej:
                                          ‘Jekk il-valutazzjoni tirrigwarda il-pjanijiet ta' prestazzjoni, li huma relatati ma' Stat Membru tal-UE jew aktar u ma' Stat tal-EFTA jew aktar, il-valutazzjoni ssir mill-Awtorità ta' Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat Membru/tal-Istati Membri tal-UE. Il-Kummissjoni u l-Awtorità ta' Sorveljanza tal-EFTA, jikkooperaw f'dan ir-rigward bil-għan li jiġu adottati pożizzjonijiet identiċi.’
                                       
                                    
                                          (c)
                                       
                                       
                                          fl-Artikolu 14(1), jiżdied dan il-paragrafu li ġej:
                                          ‘Jekk il-valutazzjoni tirrigwarda il-miri ta' prestazzjoni, li huma relatati ma' Stat Membru tal-UE jew aktar u ma' Stat tal-EFTA jew aktar, il-valutazzjoni ssir mill-Awtorità ta' Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat Membru/tal-Istati Membri tal-UE. Il-Kummissjoni u l-Awtorità ta' Sorveljanza tal-EFTA, jikkooperaw f'dan ir-rigward bil-għan li jiġu adottati pożizzjonijiet identiċi.’
                                       
                                    
                                          (d)
                                       
                                       
                                          fl-Artikolu 17(2), jiżdied dan il-paragrafu li ġej:
                                          ‘Jekk blokka ta' spazju tal-ajru funzjonali tkopri Stat Membru tal-UE jew aktar u Stat tal-EFTA jew aktar, il-kompiti u s-setgħat stabbiliti f'dan il-punt jitwettqu u jiġu eżerċitati mill-Awtorità ta' Sorveljanza tal-EFTA fir-rigward tal-Istat(i) tal-EFTA u mill-Kummissjoni fir-rigward tal-Istat Membru/tal-Istati Membri tal-UE. Il-Kummissjoni u l-Awtorità ta' Sorveljanza tal-EFTA, jikkooperaw f'dan ir-rigward bil-għan li jiġu adottati pożizzjonijiet identiċi.’
                                       
                                    
                                          (e)
                                       
                                       
                                          fl-Artikolu 17(3), jiżdied dan il-paragrafu li ġej:
                                          ‘Meta l-pjanijiet u l-miri ta' prestazzjoni jkunu marbutin ma' Stat Membru tal-UE jew aktar u Stat tal-EFTA jew aktar, il-Kummissjoni u l-Awtorità ta' Sorveljanza tal-EFTA jikkooperaw flimkien bil-għan li jirrappurtaw b'mod konġunt lill-Kumitat dwar Ajru Uniku dwar x'leħqu l-miri ta' prestazzjoni’.”
                                       
                                    
                        
            Artikolu 2
      It-testi tar-Regolament (UE) Nru 691/2010 u r-Regolament ta' Implimentazzjoni (UE) Nru 1216/2011 fil-lingwa Islandiża u dik Norveġiża, li jridu jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-14 ta' Diċembru 2013 dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*), jew dak inhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 228/2013 tat-13 ta' Diċembru 2013 (3), skont liema jkun l-aktar tard.
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-13 ta' Diċembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 201, 3.8.2010, p. 1.
      
         (2)  ĠU L 310, 25.11.2011, p. 3.
      
         (*)  Ma huwa indikat l-ebda rekwiżit kostituzzjonali.
      
         (3)  Ara l-paġna 25 ta' dan il-Ġurnal Uffiċjali..